== Tid og sted ==
[[Fil:Aarhus mask stone.jpg|right|thumb|250px|[[Runesten]] ([[DR 66]]) fra sen vikingetid, fundet nær [[Århus]]; inskriptionen er til minde om en mand, der "''mødte døden, da konger kæmpede''"; den begivenhed, som hentydes til, kan have været slaget ved Svold.]]
Den eksakte dato for slaget ved Svold er usikker. Alle kilder, hvori slaget dateres, fortæller, at det blev udkæmpet omkring år 1000; den ældste kilde, hvori der nævnes en dato, er ''[[Íslendingabók]]'', skrevet omkring [[1128]]; her bliver det fortalt, at slaget fandt sted om sommeren. Oddr Snorrason fortæller videre, at slaget huskes for dem, der "''faldt på [[Romerske kalendar|Ides septemberis]]''",<ref>Oddr Snorrason 2003:134.</ref> (dvs. 10. eller 11. september). ''[[Óláfs saga Tryggvasonar en mesta|Mesta]]'' fastlægger datoen til 9. september. Andre kilder støtter enten den ene eller den anden dato. Da flere i middelalderen anså september som årets sidste måned, er det muligt, at slaget fandt sted i det år, vi kender som 999.<ref>Ólafía Einarsdóttir 1967.</ref>
Historie